หอภาพยนตร์ ประกาศขึ้นทะเบียนภาพยนตร์เรื่องพระบาทสมเด็จพระเจ้าอยู่หัวเสด็จเลียบมณฑลฝ่ายเหนือ พ.ศ.2467 นางสาวโพระดก พี่มากพระโขนง และภาพยนตร์ที่ทรงคุณค่ารวม 15 เรื่องเป็นมรดกชาติประจำปี 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า หอภาพยนตร์ (องค์การมหาชน) ได้พิจารณาคัดเลือกรายชื่อภาพยนตร์ไทยขึ้นทะเบียนมรดกภาพยนตร์ของชาติประจำปี 2562 เนื่องในวันอนุรักษ์ภาพยนตร์ไทย ซึ่งปีนี้ได้ประกาศคัดเลือกจำนวน 15 เรื่องจากทั้งหมด 250 เรื่อง อาทิ พระบาทสมเดจพระเจ้าอยู่หัว เสด็จฯ เลียบมณฑลฝ่ายเหนือ พ.ศ.2467 สร้างเมื่อปี2469 การเสด็จเลียบเมืองเหนือ ปี 2470 ชมสยาม ปี 2473 เลือดชาวนา  ปี 2479  ปิดทองหลังพระ ปี 2482 มวยไทย ปี2506 นางสาวโพระดก ปี2508  พี่มาก..พระโขนง ปี 2556         โดยภาพยนตร์ที่ได้รับการคัดเลือก นับเป็นภาพยนตร์ที่มีความสำคัญอย่างยิ่งทางสังคม ประวัติศาสตร์ และความทรงจำ ตลอดจนมีความเสี่ยงต่อความสูญเสีย ยากต่อการทดแทน  เช่น ภาพยนตร์เรื่อง พระบาทสมเด็จพระเจ้าอยู่หัวเสด็จฯ เลียบมณฑลฝ่ายเหนือ พ.ศ.2467 เป็นภาพยนตร์ส่วนพระองค์ชุดแรกที่พระบาทสมเด็จพระปกเกล้าเจ้าอยู่หัว รัชกาลที่ 7 ทรงถ่ายด้วยพระองค์เองระหว่างการเสด็จเลียบมณฑลฝ่ายเหนือหลังจากเสด็จขึ้นครองราชย์ได้ราวปีเศษเห็นภาพภูมิประเทศ พสกนิกร กลุ่มชาติพันธุ์ รวมทั้งพิธีต้อนรับยิ่งใหญ่สมพระเกียรติ          ขณะที่เรื่อง นางสาวโพระดก เป็นผลงานภาพยนตร์ที่ทำรายได้ทั่วประเทศมากถึงหนึ่งพันล้าน จากการตีความตำนานผีแม่นาคแห่งท้องทุ่งพระโขนงออกมาในรูปแบบที่ไม่เคยมีหนังแม่นาคเรื่องใดนำเสนอมาก่อน โดยเฉพาะการยั่วล้อภาษาและบรรยากาศแบบย้อนยุคในลักษณะทีเล่นทีจริง